CELEX: 62010TA0273
Language: el
Date: 2012-05-22 00:00:00
Title: Υπόθεση T-273/10: Απόφαση του Γενικού Δικαστηρίου της 22ας Μαΐου 2012 — Olive Line International κατά ΓΕΕΑ — Umbria Olii International (Ο·LIVE) [Κοινοτικό σήμα — Διαδικασία ανακοπής — Αίτηση καταχωρίσεως κοινοτικού εικονιστικού σήματος Ο·LIVE — Προγενέστερο κοινοτικό και ισπανικό εικονιστικό και λεκτικό σήμα Olive line — Σχετικός λόγος απαραδέκτου — Κίνδυνος συγχύσεως — Άρθρο 8, παράγραφος 1, στοιχείο β', του κανονισμού (ΕΚ) 207/2009]

7.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 200/13
            
         Απόφαση του Γενικού Δικαστηρίου της 22ας Μαΐου 2012 — Olive Line International κατά ΓΕΕΑ — Umbria Olii International (Ο·LIVE)
   (Υπόθεση T-273/10) (1)
   
   (Κοινοτικό σήμα - Διαδικασία ανακοπής - Αίτηση καταχωρίσεως κοινοτικού εικονιστικού σήματος Ο·LIVE - Προγενέστερο κοινοτικό και ισπανικό εικονιστικό και λεκτικό σήμα Olive line - Σχετικός λόγος απαραδέκτου - Κίνδυνος συγχύσεως - Άρθρο 8, παράγραφος 1, στοιχείο β', του κανονισμού (ΕΚ) 207/2009)
   2012/C 200/24
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Olive Line International, SL (Μαδρίτη, Ισπανία) (εκπρόσωπος: P. Koch Moreno, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: S. Schäffner)
   
      Αντίδικος ενώπιον του τμήματος προσφυγών του ΓΕΕΑ, παρεμβαίνουσα ενώπιον του Γενικού Δικαστηρίου: Umbria Olii International Srl (Ρώμη, Ιταλία) (εκπρόσωπος: E. Montelione, δικηγόρος)
   
      Αντικείμενο
   
   Προσφυγή ακυρώσεως κατά της αποφάσεως του τέταρτου τμήματος προσφυγών του ΓΕΕΑ, της 14ης Απριλίου 2010 (υπόθεση R 4/2009-4), σχετικά με διαδικασία ανακοπής μεταξύ των Olive Line International, SL και O. International Srl.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ), της 14ης Απριλίου 2010 (υπόθεση R 4/2009-4), στο μέτρο που αφορά, αφενός, το σύνολο των προϊόντων που καλύπτει η αίτηση καταχωρίσεως σήματος και τα οποία εμπίπτουν στην κλάση 3, ήτοι «[λ]ευκαντικά παρασκευάσματα και άλλες ουσίες για πλύσιμο· παρασκευάσματα για καθαρισμό, στίλβωση, αφαίρεση λίπους και απόξεση· σαπούνια· είδη αρωματοποιϊας, αιθέρια έλαια, καλλυντικά, λοσιόν για τα μαλλιά· οδοντοσκευάσματα», και, αφετέρου, τις «φροντίδες υγιεινής και ομορφιάς παρεχόμενες σε ανθρώπους και ζώα», τις οποίες καλύπτει η αίτηση καταχωρίσεως σήματος και οι οποίες εμπίπτουν στην κλάση 44.
            
         
               2)
            
            
               Απορρίπτει κατά τα λοιπά την προσφυγή.
            
         
               3)
            
            
               Το ΓΕΑΑ και η Umbria Olii International Srl φέρουν τα τρία τέταρτα των δικών τους εξόδων καθώς και, κάθε ένα εξ αυτών, τα τρία όγδοα των εξόδων της Olive Line International, SL.
            
         
               4)
            
            
               Η Olive Line International, SL φέρει, πέραν του ενός τετάρτου των δικών της εξόδων, το ένα τέταρτο των εξόδων του ΓΕΕΑ και της Umbria Olii International Srl.
            
         
      (1)  EE C 221 της 14.8.2010.